polyglot-tagger/wikipedia-language-snippets-filtered huggingface dataset:
తక్కువ సంఖ్యలో డోపాంట్ అణువులు విద్యుత్ వాహకం కలుగజేసి అర్థవాహక సమర్థ్యాన్ని మార్చగలవు. 100 మిలియన్ అణువులకు ఒక డోపాంట్ అణువు చొప్పున చేర్చినప్పుడు, తక్కువ లేదా తేలికైన డోపింగ్ గా చెప్పబడుతుంది. మరెన్నో డోపాంట్ అణువులను చేర్చినపుడు అనగా పదివేల అణువులకు ఒకటి చొప్పున డోపెంట్ అణువు చేర్చినపుడు అధిక లేదా భారీ డోపింగ్ గా సూచిస్తారు. ఇది తరచుగా - రకం డోపింగ్ కోసం +, లేదా - రకం డోపింగ్ కోసం + గా చూపబడుతుంది.
వజ్రం, సిలికాన్, జెర్మేనియం, సిలికాన్ కార్బైడ్, సిలికాన్ జెర్మేనియం వంటి గ్రూపు 4 అర్థవాహకాలకు సాధారణంగా గ్రహీత మాలిన్యాలుగా గ్రూపు 3 మూలకాలు లేదా దాత మాలిన్యాలుగా గ్రూపు 6 మూలకాలు ఉపయోగిస్తారు. బోరాన్ అనేది సిలికాన్ ఇంటిగ్రేటెడ్ సర్క్యూట్ ఉత్పత్తికి ఎంపిక చేసే -రకం డోపెంట్, ఎందుకంటే ఇది జంక్షన్ లోతులను సులభంగా నియంత్రించగలిగేలా వ్యాపనం చేస్తుంది.
ఉపయోగించిన డోపెంట్ గాఢత అనేక విద్యుత్ లక్షణాలను ప్రభావితం చేస్తుంది. పదార్థ ఆవేశ వాహక గాఢత చాలా ముఖ్యమైనది. ఉష్ణ సమతాస్థితి వద్ద స్వభావజ అర్థవాహకంలో ఎలక్ట్రాన్లు, హోల్‌లు సమానంగా ఉంటాయి.
ఇందులో వాహక ఎలక్ట్రాన్ల గాఢత 0 , వాహక హోల్ గాఢత 0 , పదార్థ స్వభావజ వాహక గాఢత . పదార్థాల్ అమధ్య స్వభావజ వాహక గాఢత విలువలు ఉష్ణోగ్రతతో ఆధారపడి ఉంటాయి. ఉదాహరణకు సిలికాన్ కు
వీరు 1887 లో అప్పడవేదుల వ్యాసులు, మహాలక్ష్మి దంపతులకు తూర్పు గోదావరి జిల్లాకు చెందిన ముక్కామల గ్రామంలో జన్మించారు. వీరు కొత్తపేటలోని ఉన్నతపాఠశాలలో మెట్రిక్యులేషన్ పూర్చిచేసారు. తర్వాత శాస్త్రవిజ్ఞానం మీద మక్కువతో రాజమండ్రిలోని ప్రభుత్వ ఆర్ట్ కళాశాలలో చేరి బి.ఎ. పూర్చిచేశారు. మద్రాసు విశ్వవిద్యాలయం నుండి భౌతికశాస్త్రంలో ఎం.ఎ. 1914 చదివారు. అనంతరం విజయనగరం లోని మహారాజా కళాశాలలో ఉపన్యాసకులుగా పనిచేశారు.
ఎ. ఎల్. నారాయణ గా ప్రసిద్ధిచెందిన అప్పడవేదుల లక్ష్మీనారాయణ ., ., ., . భారతదేశానికి చెందిన ప్రముఖ ఖగోళ శాస్త్రవేత్త. ఇతడు కొడైకెనాల్ లోని సూర్య దర్శిని విభాగపు మొదటి అధ్యక్షుడు.
మధ్యయుగపు యూరప్ కి చెందిన ఓ పేరుమోసిన గణితవేత్త ఫిబొనాచీ. అంకగణితము, బీజగణితము, జ్యామితి మొదలైన రంగాల్లో ఎనలేని కృషి చేశాడు. ఇతడి అసలు పేరు లియొనార్డో ద పీసా . ఇతడి తండ్రి బోనాచీ, ఇటాలియన్ కస్టమ్స్ అధికారిగా, దక్షిణాఫ్రికాలోని బర్గియాలో పని చేసేవాడు. . తండ్రి బోనాచీ ఉద్యోగ రీత్యా ఎన్నో ప్రాంతాలు తిరిగేవాడు. తండ్రితో బాటు ఫిబొనాచీ కూడా అరేబియా, ఇంకా తూర్పు ప్రాంతపు నగరాలెన్నో తిరిగాడు. ఆ యాత్రల వల్ల అతడికి హిందూ-అరబిక్ సంఖ్యా వ్యవస్థలతో గాఢమైన పరిచయం ఏర్పడింది. తను నేర్చుకోవడమే కాక వాటి వినియోగం గురించి యూరప్ లో బాగా ప్రచారం చేయటం మొదలెట్టాడు ఫిబోనాచీ. 1802 లో అతడు హిందూ-అరబిక్ సంఖ్యల గురించి ’లిబిర్ అబాచీ’ అనే పుస్తకం రాశాడు. వాటితో కూడికలు, తీసివేతలు, గుణకారాలు, భాగహారాలు మొదలైన పరికర్మలు ఎలా చెయ్యాలో అందులో వివరించాడు. అందులో ఆల్జీబ్రా, జ్యామితి కి చెందిన విస్తృత చర్చ కూడా ఉంది. ఈ కొత్త సంఖ్యా పద్ధతిని ఇటాలియన్ వర్తకులు అంత సులభంగా ఒప్పుకోలేదు. అయితే ఫిబొనాచీ తదితర యూరోపియన్ గణితవేత్తల కృషి వల్ల హిందూ-అరబిక్ సంఖ్యల వాడుక యూరప్ లో క్రమంగా పెంపొందింది.
పునరుత్పత్తి వల్ల కుందేళ్ల జనాభా ఎలా వృద్ధి చెందుతుందో ఈ లెక్క వర్ణిస్తుంది. ఈ లెక్కలో కుందేళ్ళ జనాభా వృద్ధిని శాసించే నియమాలు ఇలా ఉంటాయి.
అయితే ఈ శ్రేఢి ’లిబర్ అబాచీ’ లో కేవలం ఓ చిన్న లెక్క . కేవలం ఓ చిన్న అభ్యాసంలా ఇవ్వబడింది. కాని తదనంతరం 19 వ శతాబ్దంలో ఎడ్వర్డ్ లూకాస్ అనే ఫ్రెంచ్ గణితవేత్త నాలుగు భాగాల వినోద గణితం అనే గ్రంథమాలని కూర్చుతూ అందులో ఈ ఫిబోనాచీ శ్రేఢి గురించి ప్రస్తావించాడు. ’లిబర్ అబాచీ’ లో ఇవ్వబడ్డ సమస్య ఇలా ఉంటుంది.
అవ్వకు లోక రీతిగా కళ్ళు తెరవబడతాయి. తాను సాయంత్రంలోగా ఇంటికి చేరతానని భర్త అయిన ఆదాముకు ఇచ్చిన మాటను గుర్తుచేసుకొంటుంది, సాతాను ప్రలోభంతో తాను చేసిన పాపానికి దేవుడు తనను శపిస్తాడని, ఆదాముకు వేరే స్త్రీని ప్రధానం చేస్తాడని, ఆదాముకు కూడా నిషేధ ఫలాన్ని ఇస్తే తనతో సమానమవుతాడని భావించి భర్త అయిన ఆదాము వద్దకు వెళుతుంది. తాను జ్ఞానాన్నిచ్చే ఫలాన్ని తిన్నానని అందువలన కళ్ళు తెరువబడ్డాయని అవ్వ కంగారుగా చెప్పడంతో ఆదాము విస్మయం చెందుతాడు. ఆదాము తన భార్య చేసిన ఆజ్ఞాతిక్రమ పాపాన్ని పంచుకోవాలని ఉద్దేశ్యంతో నిషేధ ఫలాన్ని అవ్వనుండి తీసుకొని తింటాడు, తన భార్యను మోహపు చూపుతో చూస్తాడు. లైంగిక కార్యం కోసం వారిద్దరూ పొదల్లోకి పారిపోతారు. ఒకరినొకరు నగ్నంగా ఉండుట చూసుకొని సిగ్గు పడి వారి మర్మాంగాలను ఆకులతో కప్పుకుంటారు. ఒకరినొకరు నిందించుకొంటారు.
లూసిఫర్ దైవ కుమారుడి పట్ల అసూయగా ఉన్నందున తెలివైన మాటల ద్వారా సుమారు మూడవ వంతు దేవదూతలను ఉత్తర దిశలో తీసుకెళ్ళాడని, వారిలోనుండి అబిదియేలు అను దేవదూత మాత్రమే దేవుడి వైపు తిరగడం జరిగిందని చెబుతాడు. సాతాను తన సైన్యంతో దేవుడిని ముట్టడించాడని, సైతాను మిఖాయేలు దేవదూత చే ముక్కలు చేయబడ్డా చావలేదని, మొదటిరోజు యుద్ధం తర్వాత సైతాను సైన్యం ఫిరంగిని నిర్మించుకొన్నది. రెండవరోజున పాక్షికంగా విజయమొందారని, తరువాత దేవుడి సైన్యం కొండలను సాతాను సైన్యం మీదకు విసిరేయగా సాతాను సైన్యం ఆ కొండల క్రింద నాశనమైయ్యారని, దేవుడు తన కుమారుడిని రథం మీద పంపాడని, ఫలితంగా సాతాను సైన్యం నరకంలోకి త్రోసివేయబడిందని చెబుతాడు.
మొదటిగా భూమియొక్క అందాలను తిలకించి మైమరచిపోతాడు, ఆదాము అవ్వల అందాలను చూచి ఆశ్చర్యపోతాడు . జ్ఞాన ఫలము ను తింటే చస్తారు అను దేవుని ఆజ్ఞ గూర్చి ఆదాము అవ్వలు మాట్లాడుకుంటుండగా సైతాను విని వెంటనే పధకాన్ని రూపొందించడం మొదలుపెడతాడు. చెరబ్ పై అనుమానం వచ్చి యురియల్ గబ్రియేలు అను దూతను హెచ్చరించడానికి వెళతాడు. ఒక రాత్రి గబ్రియేలు సహాయకులైన ఇతురియేలు , జెఫ్రాను ఒంటరిగా ఉన్న అవ్వ చెవిలో ఎదో చెబుతున్న సైతాను ను బంధించి గబ్రియేలు వద్దకు తీసుకొస్తారు. గబ్రియేలు దేవుడి సహాయంతో సైతానును భూమ్మీదనుండి గెంటివేస్తాడు.
పరిశుద్ధ గ్రంథము లో పాతనిబంధన ఆదికాండము లో ఉన్న ఆదాము , అవ్వ ల చరిత్ర యొక్క అద్భుత కావ్య రూపమే పేరడైజ్ లాస్ట్ . ఇది ఇంగ్లండుకు చెందిన జాన్ మిల్టన్ చే వ్రాయబడినది. ఈ కావ్యము ఆంగ్ల సాహిత్యములో బహు ఖ్యాతినొందినది . పన్నెండు పుస్తకాలుగా విభజింపబడిన ఈ కావ్యములో సైతాను మాయతో భార్యా భర్తలైన ఆదాము అవ్వలు దేవుడికి వ్యతిరేకంగా ఆజ్ఞాతిక్రమణ చేయడం, ఫలితంగా వారు ఏధేను వనము నుండి బహిష్కరింపబడటం వంటి దృశ్యాలను జాన్ మిల్టన్ చక్కగా అభివర్ణించాడు.
ఎనిమిది రోజుల తర్వాత సాతాను మనుష్యుని మోసపుచ్చుట కొరకు ఏధేను వనానికి తిరిగివచ్చి నిషిధ ఫల వృక్షానికి చేరువలో ఉన్న జల ఊట వద్ద సర్ప అవతారమెత్తి వేచియుంటాడు. కలిసికట్టుగా ఉంటే సాతాను మోసపుచ్చలేడని ఆదాము తన భార్య అయిన అవ్వతో చెబుతాడు. ఆదాము మాటలను అవ్వ పురుషాధిక్య మాటలుగా భావిస్తుంది. భర్త అయిన అదాము ఆలోచనకు వ్యతిరేకంగా అవ్వ ఒంటరిగా తోట పని చేయడానికి దూరంగా వెళుతుంది. పురుషుని కంటే స్త్రీని ప్రలోభపెట్టడం తేలికగా భావించిన సాతాను అవ్వ వెనుకకు వస్తాడు. సాతాను తన తెలివైన లౌకిక మాటలతో అవ్వ నిషేధ ఫలాన్ని తినేలా చేసి అదృశ్యమైపోతాడు.
దేవుడు ఆరు రోజుల్లో సృష్టిని సృష్టించిన విధానాన్ని మిఖాయేలు అదాముకు వివరించి చెబుతాడు. ఆదాము గ్రహాల కదలికల గురించి ప్రశ్నలు అడుగగా, కొన్ని ప్రశ్నలు దేవుడి విజ్ఞానికే వదిలేయాలని చెబుతాడు. ఆదాము కూడా తాను సృష్టింపబడిన విధానం, ఏధేను వన పరిచయం, అవ్వ సృష్టింపబడిన విధానం వగైరా అన్నీ మిఖాయేలుకు వివరించి చెబుతాడు. అవ్వతో తాను సాగించే దాంపత్య జీవనంలో ఉన్న మాధుర్యాన్ని కూడా చెబుతాడు. అంతా విన్న తరువాత రాఫేలు ఆదాముకు సాతాను గురించి హెచ్చరించి అక్కడనుండి నిష్క్రమిస్తాడు.
భూమిని చేరుతున్న సాతానుని దేవుడు పసిగడతాడు. జరుగబోయేది గ్రహిస్తాడు. మనుష్యుడు కేవలం తన కృప వలన రక్షింపబడునని, ఆ మనుష్యుడు. తన బదులు ఎవరైనా బలియాగం అవ్వడంవల్ల రక్షింపబడునని భావిస్తాడు.
దీన్ని అధికమించడానికి దేవుని కుమారుడే మనిషిగా జన్మ ఎత్తి మరణ శిక్ష పొందాలని నిర్ణయించుకొంటాడు. . దేవదూతలు హర్షిస్తారు. భూమిపై మనుష్యుని జాడ తెలియక సాతాను చెరబ్ రూపంలో ఏడుగురి దేవదూతల్లో ఒకరైన యురియల్ వద్దకు వెళ్ళి మనుష్యుని జాడ తెలుసుకుంటాడు.
సైతాను, అతని సైన్యం నరక లోకంలో ఉన్న అగ్నినదిలో పడివుంటారు. సైతాను ఒడ్డుకు చేరి అందరినీ పిలుస్తాడు. నదీ తీరంలో దుష్ట ఆత్మలన్నీ పెండిమోనియం అనే భవనాన్ని నిర్మించుకొంటాయి .
భవనంలో చర్చ ముగిసిన తర్వాత పధకం ప్రకారం సాతాను తన కుమారులైన 'పాపం' , 'మరణం' లను తోడ్కొని విశ్వంలో ప్రయాణిస్తూ భూమిని కనుగొంటాడు.
జరిగిన దాని గురించి అవ్వ తన భర్త అయిన ఆదాముతో చెప్పగా, దేవుడు చెప్పినది విన్నంత కాలం ఏ కీడు జరగదని అభయమిస్తాడు. సైతాను వేస్తున్న ఎత్తుగడలను వివరించడానికి దేవుడు ఆదాము అవ్వల వద్దకు రాఫేలు అను దూతను పంపిస్తాడు. జరుగుతున్న తిరుగుబాటు గురించి అదాము అవ్వలకు రాఫేలు వివరిస్తాడు.
మనిషి పతనమైనట్లు దేవలోకంలో దూతలు చెప్పుకొంటారు. మనుష్యుల మీదను, సర్పము మీదను తీర్పు తీర్చుటకు దేవుడు తన కుమారుడిని పంపిస్తాడు. కేవలం కృప ద్వారానే మనుష్యుడు మరణాన్ని జయించవచ్చని దేవుని కుమారుడు చెబుతాడు. జాలితో కుమారుడు ఆదాము అవ్వలకు వస్త్రములు ఇస్తాడు.
పౌనఃపున్యము లేదా తరచుదనం లేదా ఆవృత్తి అనగా ప్రమాణ కాలంలో చేయు డోలనాలు లేదా కంపనాల సంఖ్య. దీనిని ప్రాదేశిక పౌనఃపున్యం అని కూడా పిలుస్తారు. ఆవర్తన కాలం అనగా ఒక పునరావృత సంఘటనలో ఒక డోలనము లేదా కంపనము చేసేందుకు పట్టే కాలం. అనగా ఆవర్తన కాలం అనగా దాని పౌనఃపున్యానికి వ్యుత్క్రమం అవుతుంది. ఉదాహరణకు ఒక నవజాత శిశువు యొక్క గుండె పౌనః పున్యము నిముషానికి 120 సార్లు. అనగా ఆ శిశువు యొక్క గుండె స్పందనల ఆవర్తన కాలము అర సెకను ఉంటుంది.
పద్ధతిలో పౌనఃపున్యమునకు ప్రమాణం ప్రముఖ భౌతిక శాస్త్రవేత్త హీన్రిచ్ హెర్ట్జ్ పేరు మీద "హెర్ట్‌జ్" అని సూచించబడింది. ఒక హెర్ట్‌జ్ అనగా ఒక సెకనులో జరిగే సంఘటన. పౌనఃపున్యానికి పూర్వపు ప్రమాణం "సెకనుకు ఆవర్తనాలు". సాంప్రదాయకంగా భ్రమణం చేసే యంత్రాలలో "సెకనుకు చేసే భ్రమణాలు", సంక్షిప్తంగా తో సూచిస్తారు. 60 ఒక హెర్జ్ సమానం.
కొన్ని చక్రీయంగా జరిగే ప్రక్రియలలో అనగా భ్రమణ, డోలనాల, లేదా తరంగాలలో "పౌనఃపున్యము" అనగా ప్రమాణ కాలంలో చేసిన డోలనాల సంఖ్య. భౌతిక శాస్త్రము, ఇంజనీరింగు విభాగాల్లో అనగా దృశా శాస్త్రము, ధ్వని, రేడియో వంటి రంగాలలో పౌనఃపున్యమును సాధారణంగా లాటిన్ అక్షరం ద్వారా లేదా గ్రీకు అక్షరం ద్వారా సూచిస్తారు.
పునరావృతంగా జరిగే ఒక సంఘటన యొక్క పౌనఃపున్యాన్ని లెక్కించటానికి ముందుగా నిర్ణీత సమయంలో సంఘటన జరిగే సంఖ్యను లెక్కించారు. అపుడు సంఖ్యను సమయంతో భాగిస్తే పౌనఃపున్యము కనుగొనవచ్చు. ఉదాహరణకు 15 సెకెండ్ల కాలములో 71 పునరావృత సంఘటనలు జరిగితే అపుడు పౌనః పున్యము:
ఆవర్తన తరంగాలలో పౌనఃపున్యము, తరంగదైర్ఘ్యము విలోమ సంబంధాన్ని కలిగియుంటాయి. కేవలం పౌనఃపున్యము తరంగ దైర్ఘ్యము కు విలోమానుపాతంలో యుంటుంది. తరంగ వేగం ను తరంగదైర్ఘ్యముచే భాగిస్తే పౌనఃపున్యము అవుతుంది.
అభియోగాలకు సంఖ్య చాలా పెద్ద ఉంటే, అది ఒక నిర్దిష్ట సమయం లోపల సంఘటనలు సంఖ్యను స్పష్టంగా లెక్కించడానికి సమయం విరామం కాకుండా ముందుగా నిర్ణయించిన సంఖ్యను లెక్కించాలి.
తెలుగు నాటకరంగ ఘనత ప్రపంచవ్యాప్తంగా చాటిచెప్పే దిశగా అనేకమంది రంగస్థల రచయితలు నాటకాలను రాశారు. వారిలో కొంతమంది వివరాలు.
ఆత్రేయ:- ప్రవర్తన, ఎన్.జి.వో, కప్పలు, ఎవరు దొంగ, మాయ, ఈనాడు, విశ్వశాంతి, సామ్రాట్ అశోక, గౌతమ బుద్ధ, భయం.
అందుకూరి చిన పున్నయ్య శాస్త్రి:- ప్రాణి ప్రధానం, బిల్హణీయం, పులకేశి, సత్యనిష్ఠ, కుముద్వతీ పరిణయం, వైజయింతీ విలాసం, ఇయం సీతా మమ సుతా, అవంతీ సుందరీ పరిణయం.
అత్తలూరి విజయలక్ష్మి:- ఉత్తరం, స్పర్శ, అంతర్మథనం, మ్యాచ్ ఫిక్సింగ్, రంగస్థలం, మేమూ మనుషులమే, హైటెక్ కాపురం, మిస్సమ్మ,అనగనగా ఓ రాజకుమారి.
ఆండ్ర శేషగిరిరావు:- భక్త నందనార్, దుర్గావతి లేదా గడామండల వినాశము, చిత్తూరు ముట్టడి, సాయిబాబా, త్యాగరాజు, భారతిపుత్రి, వదిన
ఆదివిష్ణు విఘ్నేశ్వరరావు:- మంచుతెర, రాతిమనిషి, ఇది ఆత్మహత్య, బొమ్మా - బొరుసు, సిద్ధార్థ, మిష్టర్ మేజర్, వందనోటు, అతిథి దేవుళ్లొస్తున్నారు.
ఎం.ఎస్. చౌదరి:- ఐదుగురిలో ఆరవవాడు, కొమరం భీం, ఓ.లచ్చిగుమ్మాడి, షాడోలెస్ మాన్, పిపీలికం, ఓహోం ఓహోం బిం, అమ్మకింక సెలవా.
కప్పగంతుల మల్లికార్జునరావు:- ప్రపంచ నాటకరంగ ధోరణులు-చారిత్రక నేపథ్యం, ఉద్ధారకులు, పరిష్కృతి, సప్తపది, దూరపు కొండలు, తపస్విని, కాంతికిరణం, నీలినీడలు, కాంతిపథం.
కె.చిరంజీవి:- నీలిదీపాలు, సోనార్‌ బంగ్లా, ఇక్కడ పెళ్ళి చేయబడును, ప్రేమపక్షులు, దేవుడెరుగని నిజం, శ్రీకృష్ణ శిరోభారం, వంశాంకురం.
కొండుభొట్ల సుబ్రహ్మణ్యశాస్త్రి:- గయోపాఖ్యానం, సిరియాళ చరిత్ర, శశిరేఖా పరిణయం, శ్రీరామ జననం, కీచక వధ, ద్రౌపది వస్త్రాపహరణం .
కోలాచలం శ్రీనివాసరావు:- సునందినీపరిణయము, మదాలసాపరిణయము, శ్రీరామజననము, పాదుకాపట్టాభిషేకము, లంకాదహనము, ద్రౌపదీవస్త్రాపహరణము.
కోలాచలం సుబ్రహ్మణ్యశాస్త్రి:- జ్ఞానకృష్ణలీల , శ్రీకృష్ణలీల , విభీషణ పట్టాభిషేక నాటకము , మేవాడు శౌర్యాగ్ని , ప్రతాప చరిత్ర .
గట్టుపల్లి బాలకృష్ణమూర్తి:- స్పందన, ఆనందం, హరిత, సంకల్పం, విజన్ 2047, లబ్ డబ్, మంచోడు, తలుపు చప్పుడు, తెర తీయరా!
కందిమళ్ళ సాంబశివరావు:- ముద్రారాక్షసం, నల్లసముద్రం, చైతన్యరథం, ఖడ్గసృష్టి, న‌ల్లజ‌ర్ల‌రోడ్డు, ఆకుపచ్చసూరీడు
సెట్టి లక్ష్మీనరసింహం:- రుక్మిణీ కళ్యాణం , కీచక వధ , చిత్ర హరిశ్చంద్రీయం , లుబ్ధాగ్రేసర చక్రవర్తి ప్రహసనం , చిత్ర
పదవ తరగతి చదవడం కోసం భువనగిరికి వచ్చారు. అక్కడే రూమ్‌ తీసుకొని ఉన్నారు. ఆ రూమ్‌కు దగ్గర్లో ఒక ఆర్టిస్ట్‌ బొమ్మలు గీస్తూ ఉండేవాడు. ఆ బొమ్మలను పరిశీలిస్తూ అలాగే గీయడానికి ప్రయత్నించేవారు. కుటుంబం చేనేత వృత్తి కారణంగా ఆర్థిక యిబ్బందులతో తనకు యింటి నుండి డబ్బులు పంపించలేని పరిస్థితి వచ్చింది. చదువు మానెయ్యలేక, అప్పు చేయలేక, చేద్దామన్నా యిచ్చేవారు లేక చిత్రలేఖనం చేసి సంపాదించాలని సంకల్పించారు. ఆత్మ విశ్వాసం పెంచుకుని బ్యానర్లు, సైన్‌బోర్డ్‌లు రాయడం మొదలు బెట్టి తన ఖర్చుల సరిపడా డబ్బు సంపాదించుకోగలిగారు. కళాశాలలో కాలేజీ బోర్డు రాసిపెట్టినందుకు ఇంటర్‌లో ట్యూషన్‌ ఫీజు మాఫ్‌ చేసారు ప్రిన్సిపాల్‌గారు. ఇంటర్ లో ఉన్నప్పుడు ఒక అధ్యాపకుడు ఆయనకు కార్డూన్లు గీయమని దానివల్ల మంచి లైఫ్ ఉందని సలహానిచ్చాడు. ఆయన చెప్పినట్లు కార్టూన్స్‌ ప్రాక్టీస్‌ చేయడం ప్రారంభించారు. గీసిన కార్టూన్లన్నీ ప్రతికలకు పంపేవారు. కాని ఒక్కటి కూడా ప్రచురితమయ్యేది కాదు. దానితో ఆయనకు విసుగొచ్చి ‘ఇదేదో మనకు పనికొచ్చే విషయం కాదు’ అని కార్టూన్స్‌ గీయడం వదిలేశారు. ఇంటర్మీడియేట్‌ తరువాత డిగ్రీ కోసం హైదరాబాద్‌కు వచ్చారు.
ఆర్ట్స్‌ కాలేజిలో బి.కాంలో చేరారు. డిగ్రీలో చేరడానికి ముందు హైదరాబాద్‌లోని ఒక కెమికల్‌ ఫ్యాక్టరీలో రోజు కూలీగా పనిచేశారు. ఒకవైపు డిగ్రీ చదువుతూనే మరోవైపు ఒక షాపులో సైన్‌బోర్డులు రాసే పనికి కుదిరారు. రోజు అయిదారు రూపాయలు ఇచ్చేవాళ్లు. ఆయన డిగ్రీ సెకండ్‌ ఇయర్‌లో ఉండగా ‘లే అవుట్‌ ఆర్టిస్ట్‌లు కావలెను’ అని ఈనాడులో ఒక ప్రకటన చూసి దానికి అప్లై చేసి ఇంటర్వ్యూలో ‘డిగ్రీ చదువుతున్నాను. బొమ్మలు గీయడం వచ్చు. అక్షరాలు బాగా రాయగలను’ అని చెప్పారు. గీసి చూపించమంటే చూపించారు. ‘బొమ్మలు బానే ఉన్నాయిగానీ నువ్వు చదువుకుంటున్నావు కదా. నీకు ఉద్యోగం ఎందుకు? వెళ్లి బుద్దిగా చదువుకో’ అన్నారు ఇంటర్వ్యూ చేసిన చలసాని ప్రసాదరావుగారు. ‘చదువుకోవడానికి డబ్బులు లేవు సార్‌. ఎలాగైనా సరే ఉద్యోగం ఇప్పించండి సార్‌’ అన్నారు లక్ష్మణ్. చలసాని ప్రసాదరావుగారు ఆయన మొర ఆలకించి ఉద్యోగం ఇప్పించారు. చదువు, ఉద్యోగం రెండూ చేయటం కష్టమైనా తన ఆర్థిక ఇబ్బందులు తెలుసు కాబట్టి కాలేజికి రెగ్యులర్‌గా వెళ్లకపోయినా లెక్చరర్లు చూసీ చూడనట్లు వదిలేసేవారు.
ఆయన ఆఫీసు డ్యూటీ పది నుంచి ఐదు వరకు. కాలేజి పది నుంచి మూడు వరకు. సెకండ్‌ షిప్ట్‌ ఇవ్వమని ఆఫీసులో అడిగితే కుదరదని చెప్పారు. ఉద్యోగమో, చదువో రెండిట్లో ఏదో ఒకటి తేల్చుకోవాల్సిన పరిస్థితి ఏర్పడింది. కానీ పైన్ ఆర్ట్స్ పై మక్కువతో ఫైన్‌ ఆర్ట్స్‌ చేయాలనే పట్టుదల మరింత పెరిగింది. ఏదైతే అదవుతుంది అనుకొని ఉద్యోగం మానేసారు. ఫైన్‌ ఆర్ట్స్‌లో చేరిపోయారు. కొద్దిరోజులకు అదృష్టవశాత్తు కిరణ్‌ యాడ్స్‌లో పార్ట్‌టైం ఉద్యోగం దొరికింది. కాలేజి పూర్తయిన వెంటనే ఆఫీసుకు వెళ్లి వర్క్‌ చేసేవారు. కొంత కాలం తరువాత తనే సొంతంగా ‘ఏలె డిజైన్‌ గ్రూప్‌’ మొదలు పెట్టారు.
ఆయన తన స్వగ్రామమైన కదిరేణి గూడెం వెళ్లాడు. ఆయనకు తన గ్రామం కొత్తగా కనబడింది. అడుగడుగునా కళాత్మకత కనబడింది. ముత్తాదుకు లోట్లు పెట్టుకొని గౌడు పొలం వెంట నడుస్తుంటాడు… గొల్లోల్ల బుచ్చయ్య తనదైన ఆహార్యంలో అందంగా కనిపిస్తాడు. ముసలవ్వ తన్మయంగా సుట్ట తాగుతూ కనిపిస్తుంది. ఇసుర్రాయి సంగీతం వినిపిస్తుంది. ఇలా తన ఊళ్లో ఎవరిని చూసినా, ఎక్కడ చూసినా కళే కనిపించింది. ఇక అది మొదలు తన కుంచె తన వేళ్లను తడమడం మొదలుపెట్టింది. ఎన్నో కళాత్మక చిత్రాలను గీశాడు.
వారి యింట్లో ఆకర్షణీయంగా ఉన్న వారి నాయనమ్మ ఫోటో ఒకటి ఉండేది. దాన్ని చూసినప్పుడల్లా బొమ్మలు గీయాలనే ఆలోచన ఆయనకు కలిగేది. మొదట్లో కొబ్బరినూనె రాసిన తలకి తెల్లకాగితాన్ని రుద్ది ఆ పారదర్శక కాగితాన్ని బొమ్మలపై ఉంచి చిత్రాలు గీయడం అలవాటు చేసుకున్నారు. చేతిరాత కుదురుగా ఉండటం, బొమ్మలు చక్కగా వేస్తుండటంతో ఆయనకు బాల్యంలో పాఠశాలలో గుర్తింపు వచ్చింది. తోటి విద్యార్థుల పుస్తకాలమీద పేర్లు రాయడం, ఉపాధ్యాయులకు విజ్ఞానశాస్త్ర చిత్రాలు వేసి యివ్వడం చేసేవారు.
అప్పటివరకు ఏది పడితే అది గీయడమే కాని ఆర్ట్‌ గురించి ఆయనకు ఏమీ తెలియదు. చలసాని పరిచయంతో ఆర్ట్‌ గురించి రకరకాల విషయాలు తెలుసుకున్నాను. చిత్రకళ మీద ఆయన రాసిన పుస్తకాలు చదివేవారు. ఆర్ట్ గురించి పూర్తిగా తెలుసుకోవాలనుకున్నారు. ఆర్ట్‌ మీద వచ్చిన ఏ వ్యాసాన్ని, పుస్తకాన్ని వదిలేవారు కారు. చివరికి మిర్చీలు కట్టిన పేపర్‌ను కూడా వదిలేవారు కాదు. అందులో ఏదైనా బొమ్మ ఉంటే ‘ఒక పట్టు పట్టి చూద్దాం’ అని ప్రాక్టీస్‌ చేసేవారు.
సినీ నటుడు ఉత్తేజ్ ఆయనకు బంధువు. అతని ద్వారా రాం గోపాల్‌ వర్మ పరిచయమయ్యాడు. ఆయన తీసిన చాలా సినిమాలకు పబ్లిసిటి డిజైనర్‌గా పనిచేశారు. వేరే సినిమాలకు కూడా బోలెడన్ని అవకాశాలు వచ్చాయి. హ్యాపీగా ఆ పనిచేసి డబ్బు సంపాదించుకోవచ్చు. కాని ‘ఆయన చేయాల్సిన పని ఇది కాదేమో’ అనుకోవడంతో అవకాశాలు వచ్చినా వాటికి దూరంగానే జరిగారు. పెయింటర్‌గా రాణించాలనేది అయన లక్ష్యం. దాని కోసమే పనిచేయాలనుకున్నారు.
ఆయన మనసులో ఒక తపన… ఆర్ట్‌లో బాగా పేరు తెచ్చుకోవాలి అని. అందుకే ఆయన సర్వస్వం ఆర్టే అయింది. చాలాకాలం వరకు ఆయన పెళ్లయిన బ్రహ్మచారి. ఆయనకు డిగ్రీ మొదటి సంవత్సరంలోనే పెళ్లయింది. తనకు వచ్చే జీతంతో బతకడమే కష్టం. ఇంకా భార్యను ఎక్కడ తెచ్చుకుంటాం అనుకునేవారు. అందుకే ఆమె ఊర్లోనే ఉండేది. ఆయన జీతం వెయ్యిరూపాయలు అయిన తరువాత ‘హమ్మయ్య ఇప్పుడు బతికేయొచ్చు’ అని ఆమెను తన వెంట తెచ్చుకున్నాను.
ఈయన యాదాద్రి - భువనగిరి జిల్లా, ఆత్మకూరు మండలం కదిరేనిగూడెంలో 1964, జూన్ 8 న జన్మించాడు. ఈయన తండ్రి మగ్గం నేసేవాడు పద్మశాలి. తల్లి కూలీపని చేసేది. వారి పెద్దనాన్నకు పిల్లలుసవరించు లేకపోవటంతో చిన్నప్పుడే ఆయన్ని పెంచుకున్నారు. లక్ష్మణ్ చిన్నప్పుడు విద్యలో వెనుకబడి ఉండేవారు. యింటి పనులను చూసుకునేవారు.
ఆర్ట్‌ గురించి ఇంకా… ఇంకా తెలుసుకోవాలనే తపనలో భాగంగా ఫైన్‌ ఆర్ట్స్‌ చదవాలనే కోరిక కలిగి మొదటిసారి పరీక్ష రాసినప్పుడు సీటు రాలేదు. రెండోసారి మాత్రం స్కల్‌ప్చర్‌, పెయింటింగ్‌, కమర్షియల్‌ ఆర్ట్‌లో సీటు వచ్చింది. పెయింటింగ్‌ను ఎంచుకున్నారు.
లక్ష్మణ్ ఏలె ప్రసిద్ధ భారతీయ చిత్రకారుడు. మనీ మనీ, అనగనగా ఒకరోజు, సత్య, రంగీల, దెయ్యం…మొదలైన వర్మ సినిమాలకు లక్ష్మణ్‌ ఏలె పబ్లిసిటి డిజైనర్‌గా పనిచేశారు. ఈయన మోనోక్రామ్‌లు చేయటానికి యిష్టపడతారు.
సెంట్రల్‌ లైబ్రరీకి వెళ్లి పాత పుస్తకాలను తీసి అందులో ఉన్న బాపు బొమ్మలను ప్రాక్టీస్‌ చేసేవారు. ప్రతి ఆదివారం బస్‌స్టాండ్‌, రైల్వేస్టేషన్‌కు వెళ్లి ఆయన స్కెచ్‌బుక్‌ నిండా బొమ్మలు గీసేవారు.
తాను ఎప్పుడూ కవులు, రచయితలతో టచ్‌లో ఉండేవారు. అలా పోస్ట్‌మోడర్నిజం ధోరణుల గురించి తెలుసుకునే అవకాశం వచ్చింది. స్త్రీ, దళిత వాదాలు అవగాహనకు వస్తున్న కాలంలో ఆయనలో ఒక అంతర్మథనం.
జర్మనీలోని బెర్లిన్‌లో 1906 సెప్టెంబరు 4న విద్యావంతుల కుటుంబంలో పుట్టిన మాక్స్‌ డెల్‌బ్రక్‌కి చిన్నతనం నుంచే ఏదో సాధించాలనే తపన ఉండేది. తండ్రి బెర్లిన్‌ విశ్వవిద్యాలయంలో ప్రొఫెసర్‌, ఓ రాజకీయ పత్రికకు సంపాదకుడు కావడం, తల్లి కుటుంబంలోని వారంతా వైద్యవృత్తికి చెందిన వారే కావడంతో బాగా చదువుకుని అందరి కంటే పెద్ద పేరు సాధించాలని ఉవ్విళ్లూరుతుండేవాడు. పద్దెనిమిదవ ఏట ఖగోళ శాస్త్రాన్ని అభ్యసించిన అతడు డిగ్రీ తర్వాత 24 ఏళ్లకే పీహెచ్‌డీ సాధించాడు. ఆపై ప్రముఖ శాస్త్రవేత్తలైన నీల్స్‌బోర్‌ తదితరుల సహచర్యంలో భౌతిక శాస్త్రంలో కాంతి పరిక్షేపం, ఉష్ణగతిక శాస్త్రం, క్వాంటం సిద్ధాంతం, స్టాటిస్టిక్స్‌ మెకానిక్స్‌లో పరిశోధన పత్రాలు వెలువరించాడు.
మాక్స్‌ డెల్‌బ్రక్ మాలిక్యులర్‌ బయాలజీకి మార్గదర్శకుడు. 'బ్యాక్టీరియో ఫేజ్‌' అనే నూతన అధ్యాయాన్ని ఆవిష్కరించి 1969లో వైద్యశాస్త్రంలో నోబెల్‌ అందుకున్నాడు.
మహిళా దినోత్సవం మార్చి 8 వ తారీఖున ఆంగ్లవీకీలో 8,9,10 తేదీలలో అంతర్జాతీయ ఖ్యాతి చెందిన మహిళా వ్యాసాలను అభివృద్ధి చేసే కార్యక్రమం చేపట్టారు. తెవికీ సభ్యులు అలా వ్యాసాలు అభివృద్ధి చేయాలన్న ప్రతిపాదనకు అనుకూలంగా ఈ క్రింది జాబితా తయారు చెయ్యబడింది. కుతూహలం ఉన్న సభ్యులు ఇందులో పాల్గొని మార్చి 8,9,10 తేదీలలో మహిళా వ్యాసాల అభివృద్ధికి కృషి చేయవచ్చు. ఈ క్రింది వ్యాసాలే కాక మీకు తోచిన వ్యాసాలు జాబితాలో చేర్చవచ్చు. అలాగే అభివృద్ధి చేయవచ్చు.
గార్గి పండితురాలు, బ్రహ్మజ్ఞాని. యాజ్ఞవల్క్యుడు అనే మహర్షితో వాద ప్రతివాదాలు చేసిన మహామనీషి ఆనాడూ, ఈనాడూ ఉపనయనం చేసుకోవటం పురుషులకే పరిమితం. అటువంటిది పురుషులతో పాటు సమంగా గార్గి కూడా ఉపనయనం చేసుకుంది. జందెం వేసుకుంది శాస్త్ర చర్చ చేసింది. మిధిలా నగర రాజైన జనకుని సభలో ఆస్థాన పండితురాలిగా ఎంతో పేరు తెచ్చుకుంది. సృష్టికి మూలమైన పరబ్రహ్మ గురించి మాట్లాడింది. యాజ్ఞవల్క్యుని ముప్పుతిప్పలు పెట్టింది. పురుషులకు స్త్రీలు ఎందులోనూ తీసిపోరని ఋజువు చేసింది. ఆది శంకరాచార్యులనూ ఇలాగే ఓ వనిత ఓడించింది. గార్గి కథ బృహదారణ్యక ఉపనిషత్తులో ఉంది.
మైత్రేయి యాజ్ఞవల్క్యుని భార్య. గార్గితో సమానమైన పండితురాలు. జనకుని ఆస్థానానికి వెళ్ళలేదు అయినా భర్త ద్వారా అన్నీ తెలుసుకుంది. కొన్ని సందర్భాలలో భర్తకు సలహాలనిచ్చేది. ఆదర్శ మహిళగా పేరు పొందింది.
ఘోష ఎక్కువ మంత్రాలు చెప్పిన వనిత. ఈమె తాత దీర్ఘతముడు అనే మహర్షి. తండ్రి కాక్షీవతుడు ఇద్దరూ వైద్య నిపుణులు. చిన్నతనంలో ఈమెకు తెల్ల కుష్టురోగం వచ్చింది. బాధపడింది. అశ్వికుల దయవల్ల, ఆరోగ్యం పొందింది. ఇంకా ఖేలుని భార్య నిష్పల, ముద్గరుని భార్య - వారిద్దరూ యుద్ధ విద్యలలో ఆరితేరినవారు. ఇక రెండవ పులకేశి కోడలు విజ్ఞిక సంస్కృత భాషలో తొలి కవయిత్రి.
మధ్యలో కొన్ని మూఢ నమ్మకాలు, చాదస్తాలు వారి స్థానాన్ని కిందికి దించాయి. ఆడవారికి చదువుకోవడం తగదన్నారు. ఇంకా ఎన్నో నిర్బంధాలు. ఈ విధంగా సంకెళ్ళలో చిక్కుకున్న అతివ అబల అన్నారు. ఆడవాళ్ళు అంటే ఇంట్లో వంట చేయడం వరకే అని హద్దులు గీచారు. దీని ఫలితంగా ఆడవాళ్ళు వంటింటికే పరిమితమైయ్యారు. అనేకమైన దురాచారాలకు బలిపశువులయ్యారు. కొన్నాళ్ళు కన్యాశుల్కం సమస్య పీడించింది. వరకట్నం యిబ్బంది పెడుతోంది. అయితే క్రమంగా మళ్ళీ ఆడవాళ్ళు అన్నిట్లో రాణిస్తున్నారు. ఆంక్షల సంకెళ్ళు తెంచుకొని అన్ని రంగాలలో ముందుకు సాగుతున్నారు.
దేశానికి ప్రధానమంత్రులయ్యారు, అవుతున్నారు.దేశాధ్యక్షులవుతున్నారు. అంతరిక్షానికి వెళ్తున్నారు. ఒకప్పుడు కేవలం మగవాళ్ళే చేయదగ్గ పనులన్నింటినీ ఈనాడు ఆడవాళ్ళు చేస్తున్నారు. ఎన్నో రంగాలలో ఆడవాళ్ళు మరింత ముందుకు సాగుతున్నారు. ఈ ప్రగతిని చూసే ఒక సినిమా కవి - " లేచింది మహిళా లోకం - నిద్ర చేచింది మహిళా లోకం - దద్దరిల్లింది పురుష ప్రపంచం" అన్నాడు. అంతకు ముందే ఇంకో పాత కవి "ముదితల్ నేర్వగరాని విద్య కలదే? ముద్దార నేర్పించినన్" అన్నాడు.
వేదకాలం నాటి వనితలు:వేదకాలంలో ఋషులు మాత్రమే మంత్రాలు చెప్పలేదు. కొందరు మహిళలు కూడా మంత్రాలు చెప్పారు. అటువంటివారిని ద్రష్టలు అంటారు. వేదద్రష్టలు మంత్ర దర్శినులు అయిన మహిళలు ఇరవై నాలుగు మందికి పైగా ఉన్నారు. గోధ ఘోష, విశ్వపార, వేష, మాతృకర్షక, బ్రహిజాయ, రోమక, జుహు, నామ, అగస్త్య, నృపాదితి, శశ్వతి, లోపాముద్ర, వాక్, శ్రద్ధ, మేధ, సూర్య, మాంధాత్రి, సావిత్రి మొదలయినవి వారి పేర్లు.
ఒకనాడు తంజావూరును తెలుగు రాజులు పరిపాలించేవారు. వారిలో గొప్ప వాడుగా పేరు తెచ్చుకున్నవాడు విజయరాఘవుడు. ఈతని వాణీ విలాస మందిరంలో నాట్యకత్తెగా పేరు తెచ్చుకున్న మహిళ రంగాజమ్మ. ఈమె చక్కని కవయిత్రి. అతిలోక సౌందర్యవతి. చాలా లౌక్యురాలు. రాజనీతి తెలిసినది, "విజయ రాఘవం" కథనీ "మున్నూరుదాస విలాసం" అన్న గ్రంథం రాసింది. ఆనాడు కనకాభిషేకం పొందిన ఏకైక కవయిత్రి.
ఈ మహిళల చరిత్రలు మరింతమందికి మరింత ప్రేరణ కలిగిస్తాయి అనుటలో సందేహం లేదు.ముఖ్యంగా మహిళలు మరింత ఉత్తేజాన్ని పొందాలి. అప్పుడే తల్లి ఋణం తీర్చుకున్న తృప్తి కలుగుతుంది. ఈ ఆదర్శ మహిళలను ఆదర్శంగా తీసుకుని ప్రతిఒక్కరు విజయపథం వైపు పయనించాలి.ఆడవాళ్ళు చదువుకుంటే ఎన్ని అధ్బుతాలు చేయవచ్చు.!
మంచి కవయిత్రి, శ్రీ వెంకటేశ్వర స్వామి భక్తురాలు. చిన్నతనం నుండి ఈమెకు దైవభక్తి ఎక్కువ. బాల్యంలోనే వితంతువు అయింది. అయినా ఆ నాటి ఆచారాలను పాటించలేదు. ఆనాడు భర్త చనిపోతే భార్యకు గుండు గీయించేవారు. ఆ ఆచారాన్ని కాదని ఎదిరించి నిలిచింది. ఈమె సహజ పండితురాలు. "వేంకటాచల మాహాత్మ్యం" అనే గ్రంథాన్ని రచించింది.
ఈమెనే కుమ్మరి మొల్ల అంటారు. ఈమె మొల్ల రామాయణం అనే గ్రంథం రచించింది. ఆనాటి కాలంలో ఏకైక రచయిత్రి, పదహారవ శతాబ్దంలో ఈమె జీవించింది. తండ్రి కేతన కుమ్మరి పని చేసేవాడు. ఏదైనా ఒక కళను నేర్చుకోవడానికి కులం మొదలైనవి అడ్డం రావని నిరూపించించిన మహిళ మొల్ల. ఈమెను కృష్ణదేవరాయలు సన్మానించాడు.
కాకతీయ సామ్రాజ్యాన్ని పరిపాలించిన వీరవనిత. మహారాణి, విదేశీ యాత్రికుడు మార్కోపోలో ఈమెను చాలా మెచ్చుకున్నాడు. ఈమె ప్రజలను కన్న బిడ్డల్లాగ పరిపాలించింది. వారికి ఏ లోటూ లేకుండా కాపాడింది. మనం గర్వంగా చెప్పుకోదగ్గ మహిళా రత్నం రాణీ రుద్రమదేవి.
వేద కాలం నాడు మహిళకే అగ్రస్థానం. ఇంటి పెత్తనం ఆమెది. అన్ని విషయాలలో ఆమె మాటే వేదం. ఆనాడు పురుషులతో సమంగా చదువుకున్న వారూ ఉన్నారు. శాస్త్ర విషయాలు వాదించి నెగ్గినవారూ ఉన్నారు.
తాళ్ళపాక అన్నమాచార్యుడు ధర్మ పత్ని తాళ్ళపాక తిమ్మక్క. ఈమె "సుభద్రా కళ్యాణం" అనే కావ్యాన్ని ద్విపదగా రాసింది. అంటే రెందు పాదాలున్న పద్యం.
పురుషులతో సమానంగా శృంగారం రాయాలంటే ఆడవాళ్ళూ రాయగలరు అని నిరూపించింది. తొలి మహిళా కవయిత్రి. "రాధికా స్వాంతనం" అనే గ్రంథాన్ని రాసింది.
అటువంటి మహిళలను అంతా మెచ్చుకోవలసిందే, ఆచరించవలసినదే. అటువంటి మెచ్చుకోతగ్గ మహిళలు కొంతమందిని ఈ దిగువనుదహరించటం జరిగింది.
"యత్రనార్యస్తు పూజ్యంతే రమంతే తత్ర దేవతాః" అన్నారు పెద్దలు. ఆడవాళ్ళకు గౌరవం ఉన్నచోట దేవతలు విహరిస్తారు అని దీని అర్థం.
గ్రామంలోని జిల్లా పారిషత్తు వెనుక బాగంలో, ఈ ఆలయం ఇక్కడ 200 సంవత్సరాలుగా ఉంది. ఈ ఆలయాన్ని దాతల వితరణతో, నూతనంగా, నెలరోజుల వ్యవధిలోనే పునర్నిర్మించారు. ఈ ఆలయంలో ప్రతిష్ఠించనున్న
గంగానమ్మ, పోతురాజు, నాగదేవత, బొడ్డురాయి విగ్రహాలను 2015, జూన్-4వ తేదీ గురువారంనాడు, గ్రామంలో ప్రదర్శనగా తీసికొనివచ్చారు. 5వ తేదీ శుక్రవారంనాడు ధాన్యాదివాసం చేయించారు. ఈ ఆలయంలో విగ్రహప్రతిష్ఠా కార్యక్రమలు, 6వ తేదీ శనివారం ఉదయం ఋత్విక్కుల వేదమంత్రాల మధ్య, గణపతిపూజతో ప్రారంభించి, కలశపూజ నిర్వహించారు. ప్రత్యేకంగా ఆలయ ఆవరణలో నిర్మించిన యాగశాలలో హోమాలు నిర్వహించారు. 7వ తేదీ ఆదివారం ఉదయం 8 గంటల నుండి, సుబ్రహ్మణ్యపూజ, జంటనాగ, పంచముఖ నాగేంద్రస్వమిల క్షీరాధివసం, సాయంత్రం 4 గంటలకు రుద్రాభిషేకం నిర్వహించారు. 8వ తేదీ సోమవారం ఉదయం 6 గంటలనుండి హోమాలు ప్రారంభించారు. 7-42 గంటలకు యంత్రస్థాపన, అనంతరం గంగానమ్మ, పోతురాజు, నాగేంద్రస్వామి విగ్రహాలను, భక్తుల జయజయధ్వానాల మధ్య ప్రతిష్ఠించారు. అదే రోజు ఉదయం 11-49 గంటలకు తదుపరి, బొడ్డురాయి ని, శివాలయం ప్రహరీ గోడ ప్రక్కనే ఉన్న ప్రధాన ద్వారం సమీపంలో ప్రతిష్ఠించారు. వేలసంఖ్యలో వచ్చిన భక్తులు, దేవతా మూర్తులకు పసుపు, కుంకుమార్చనలు నిర్వహించారు. అనంతరం భక్తులకు అన్నదానం కార్యక్రమం ఏర్పాటుచేసారు.
రేవేంద్రపాడు గ్రామంలో జిల్లా పరిషత్తు ఉన్నత పాఠశాల ఉంది. ఈ పాఠశాలలో, మండలంలోనే అత్యధిక సంఖ్యలో 10వ తరగతి విద్యార్థులు చదువుచున్నారు. 2013-14 వ సంవత్సరంలో, ఈ పాఠశాల విద్యార్థులు, 139 మంది 10వ తరగతి పరీక్షలు వ్రాయగా, 118 మంది ఉత్తీర్ణులైనారు. 10 మంది 9 పైగా మార్కులు సాధించారు. ట్రిబుల్ ఐ.టి. ప్రారంభించినప్పటి నుండి, ప్రతి సంవత్సరం క్రమం తప్పకుండా, ఈ పాఠశాల, 2 సీట్లు సాధించుచున్నది. ఒక సంవత్సరం 4 సీట్లు వచ్చినవి. గ్రామంలో హారిక జూనియర్ కళాశాల ఉంది.
2013 జూలైలో ఈ గ్రామ పంచాయతీకి జరిగిన ఎన్నికలలో కేశంనేని అరుణకుమారి, సర్పంచిగా ఎన్నికైంది. ఈమె తరువాత దుగ్గిరాల మండల సర్పంచుల సంఘం అధ్యక్షురాలిగా ఎన్నికైనారు.